I Celti i gera na popołasion indoeoropea che, intel so periodo de masimo splendor , ła se ga estesa inte on'anpia area de ł'Eoropa, da łe Ixołe britaniche fin al basin del Danuvio . Unìi da łe orixini etniche e culturałi e da ła condivixion de on steso grupo łengoistego, i xe sta senpre połiticamente frasionai; tra i vari grupi de popołasion celtiche a se distingue i Britani, i Gałi, i Panoni, i Celtiberi e i Gałati, stansiai rispetivamente inte łe Ixołe Britaniche, inte łe Galie, in Panonia, in Iberia e in Anatolia.